கேள்வி: பிருந்தா சோமயா - முக்கியப் பணிகள் குறித்து விரிவாக சொல்லுங்கள்.
பதில்: இவரது வேலைகளில் பெருநிறுவனங்கள், தொழில்துறைக் கட்டிடங்கள், நிறுவன வளாகங்கள் போன்றவை உள்ளன. மேலும், பொது இடங்கள் வரை விரிவடைகின்றன. அவை நடைபாதைகள், பூங்காக்கள், வணிக வளாகங்களாக புனரமைக்கப்பட்டன. இந்த வளாகங்களில் சில டாட்டா கன்சல்டன்சி சர்வீசஸ், பான்யான் பார்க், மும்பை; நாளந்தா சர்வதேச பள்ளி, வடோதரா; சென்சார் தொழில்நுட்பங்கள், புனே ஆகியவை அடங்கும். அகமதாபாது உள்ள இந்திய மேலாண்மை நிறுவனத்தின் வரலாற்று லூயிசு கான் கட்டிடங்கள், மும்பையின் இந்திய தொழில்நுட்பக் கழகம் மும்பை புதிய கல்வி கட்டிடங்கள் ஆகியவற்றின் மறுசீரமைப்பு மற்றும் மேம்பாட்டுக்கான போட்டியில் இவரது நிறுவனம் வெற்றி பெற்றது. இவர் தற்போது விசயவாடா திட்டமிடல் மற்றும் கட்டிடக்கலை பள்ளியின் நிர்வாகக் குழுவின் தலைவராக உள்ளார். மேலும், 40 வருட காலப்பகுதியில் 200க்கும் மேற்பட்ட திட்டங்களை உருவாக்கியுள்ளார். 1999 இல், பிருந்தா இந்தியாவில் HECAR அறக்கட்டளையின் நிறுவனர் அறங்காவலராக இருந்தார். 2000ஆம் ஆண்டில், இந்தியா, வங்காளதேசம் , இலங்கை, ஆத்திரேலியா, பாக்கித்தானைச் சேர்ந்த பெண் கட்டிடக் கலைஞர்களுக்கான உலகளாவிய காட்சித் தளமான தெற்காசிய பெண்கள் கட்டிடக் கலைஞர்களின் படைப்புகள் குறித்த கண்காட்சியில் மகளிர் தலைவராகவும், கண்காணிப்பாளராகவும் பணியாற்றினார்.